Ebrahim Raisi

Bhí Seyed Ebrahim Raisi nó Ebrahim Raisolsadati (14 Nollaig 1960 - 19 Bealtaine 2024) an 8ú Uachtarán ar an Iaráin, ó 2021 go dtí 19 Bealtaine 2024. Cléireach Moslamach ba ea é (leis an stádas "hujjat al-Islamm" dar leis féin) agus breitheamh chomh maith. 

Cléireach Siach ab ea Raisi a bhí an-mhór leis an Ayatollah Ali Khamenei; bhí sé áirithe orthu siúd a mbeadh seans acu teacht i gcomharbacht air. Ceannaire fíorchoimeádach a bhí in Raisi chomh maith, duine a chuir faoi chois go cruálach éirí amach na mban agus na gcailíní in 2022. Bhí Raisi ar dhuine de na ceannairí is diongbháilte san Iaráin.
clé|mion|ag vótáil in 2021

 Saol 
Bhí lámh ag Raisi i gcuid de na heachtraí is brúidiúla inar cuireadh faoi chois daoine a síleadh a bhí naimhdeach don phoblacht Ioslamach, ó na 1980idí ar aghaidh. Tugadh "Búistéir Tehrān" air. 

Ó toghadh Raisi i 2021 tá na dlíthe faoin moráltacht tar éis géarú agus bhí sé an-dian ar lucht agóide a bhí in aghaidh an Rialtais. In 2022 chuir Raisi agus an rialtas faoi chois go brúidiúil éirí amach na mban agus na gcailíní a bhí ag iarraidh go gcuirfí deireadh leis an bpoblacht Ioslamach.

 Bás 
Maraíodh Raisi i dtimpiste héileacaptair ar an 19 Bealtaine 2024, i gceantar sléibhtiúil gar de theorainn na hAsarbaiseáine i dtuaisceart na tíre.Bhí Raisi ar a shlí go dtí cathair Tabriz san iarthuaisceart i ndiaidh dó freastal ar shearmanas oscailte damba ar theorainn na hAsarbaiseáine. Maraíodh  an t-aire gnóthaí eachtracha Hossein Amir-Abdollahian agus roinnt daoine eile ag an am céanna. Bhí an héileacaptair ag teacht thar n-ais ó shearmanas oscailte damba nuair a chuaigh sé i sáinn i gceo trom. Bhí cúig lá dobróin fógartha sa tír. 

Bhí Raisi áirithe orthu siúd ag an am a mbeadh seans acu teacht i gcomharbacht ar an Ayatollah Ali Khamenei. Agus tacaíocht na gcoimeádach is diongbháilte aige, síleadh go raibh seans an-mhaith ag Raisi a bheith ar an gcéad ard-cheannaire eile. 

Maraíodh Raisi ag tréimhse chorrach ina bhfuil an Iaráin agus Iosrael in adharca a chéile agus an t-achrann eatarthu ag dul in olcas.

Tá Leas-Uachtarán na hIaráine Mohammad Mokhber ceaptha ina Uachtarán eatramh. Tuairiscítear go bhfuil comthuisicnt ar leith idir Mohammad Mokhber agus Ali Khamenei, ag a mbíonn an focal scoir faoi gnóthaí stáit.

 Féach freisin     

 Hassan Rouhani
 Socrú núicléach leis an Iaráin

 Tagairtí 

Catagóir:Básanna in 2024

Catagóir:Daoine a rugadh i 1960
Catagóir:Cléir Iaránach
Catagóir:Dlíodóirí Iaránacha
Catagóir:Uachtaráin na hIaráine
Catagóir:Diagairí Moslamacha
Catagóir:Búistéirí